*****

ΚΑΝΟΝΙΣΜΟΣ (ΕΟΚ) αριθ. 2396/89 ΤΟΥ ΣΥΜΒΟΥΛΙΟΥ

της 28ης Ιουλίου 1989

για το άνοιγμα και τον τρόπο διαχείρισης κοινοτικών δσμολογικών ποσοστώσεων για τα κομμένα, νωπά άνθη και μπουμπούκια ανθέων, καταγωγής Μαρόκου, Ιορδανίας, Ισραήλ και Κύπρου (1989/90)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι τα πρόσθετα πρωτόκολλα των συμφωνιών μεταξύ της Ευρωπαϊκής Οικονομικής Κοινότητας, αφενός και του Βασιλείου του Μαρόκου (1), του Χασεμιτικού Βασιλείου της Ιορδανίας (2), και του κράτους του Ισραήλ (3), αφετέρου, καθώς και το πρωτόκολλο για τον καθορισμό των όρων και των διαδικασιών για την εφαρμογή του δεύτερου σταδίου της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας και για την προσαρμογή ορισμένων διατάξεων της συμφωνίας (4) προβλέπουν, στα αντίστοιχα άρθρα τους, ότι τα νωπά κομμένα άνθη και μπουμπούκια ανθέων που υπάγονται στους κωδικούς ΣΟ που αναφέρονται στο άρθρο 1 καταγωγής των χωρών αυτών υπόκεινται κατά την εισαγωγή στην Κοινότητα σε μειωμένους δασμούς εντός των ορίων ετήσιων κοινοτικών δασμολογικών ποσοστώσεων 300, 50, 17 000 και 50 τόνων αντίστοιχα· ότι, ωστόσο, η δασμολογική ποσόστωση για την Κύπρο πρέπει να προσαυξάνεται κατά 5 % κατ' έτος από την έναρξη ισχύος του εν λόγω πρωτοκόλλου, βάσει του άρθρου 18 και ότι επομένως ανέρχεται, για την περίοδο 1989/90, σε 57,5 τόνους·

ότι, στα όρια αυτών των δασμολογικών ποσοστώσεων, οι δασμοί καταργούνται προοδευτικά:

- κατά τις ίδιες περιόδους και με τους ίδιους ρυθμούς με εκείνους που προβλέπονται στα άρθρα 75 και 243 της πράξης προσχώρησης της Ισπανίας και της Πορτογαλίας σχετικά με τις εν λόγω δασμολογικές ποσοστώσεις που ανοίγονται για το Μαρόκο, την Ιορδανία και το Ισραήλ και

- με το ρυθμό και τους όρους που καθορίζονται στα άρθρα 5 και 16 του προαναφερθέντος πρωτοκόλλου για την Κύπρο, σχετικά με τη δασμολογική ποσόστωση που ανοίγεται για την Κύπρο·

ότι, εντός των ορίων αυτών των ποσοστώσεων, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύμφωνα με:

- τον κανονισμό (ΕΟΚ) αριθ. 3189/88 του Συμβουλίου της 14ης Οκτωβρίου 1988 για τον καθορισμό του καθεστώτος που εφαρμόζεται στις συναλλαγές της Ισπανίας και της Πορτογαλίας με το Μαρόκο και τη Συρία (5), τον κανονισμό (ΕΟΚ) αριθ. 2573/87 του Συμβουλίου της 11ης Αυγούστου 1987 για τον καθορισμό του καθεστώτος που εφαρμόζεται στις συναλλαγές της Ισπανίας και της Πορτογαλίας με την Αλγερία, την Αίγυπτο, την Ιορδανία, το Λίβανο, την Τυνησία και την Τουρκία (6) και τον κανονισμό (ΕΟΚ) αριθ. 4162/87 του Συμβουλίου της 21ης Δεκεμβρίου 1987 για τον καθορισμό του καθεστώτος που εφαρμόζεται στις συναλλαγές της Ισπανίας και της Πορτογαλίας με το Ισραήλ (7) όσον αφορά τις δασμολογικές ποσοστώσεις που ανοίγονται για το Μαρόκο, την Ιορδανία και το Ισραήλ και

- το πρωτόκολλο της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας συνεπεία της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα (8) όσον αφορά τη δασμολογική ποσόστωση που έχει ανοιχθεί για την Κύπρο·

ότι τα τριαντάφυλλα με μεγάλο και μικρό άνθος και τα μονοανθή και πολυανθή γαρίφαλα γίνονται δεκτά στην ποσόστωση αυτή μόνον υπό τις προϋποθέσεις που καθορίζει ο κανονισμός (ΕΟΚ) αριθ. 4088/87 του Συμβουλίου της 21ης Δεκεμβρίου 1987 για τον καθορισμό των όρων εφαρμογής των προτιμησιακών δασμών κατά την εισαγωγή ορισμένων προϊόντων ανθοκαλλιέργειας καταγωγής Κύπρου, Ισραήλ και Ιορδανίας (9), όπως τροποποιήθηκε από τον κανονισμό (ΕΟΚ) αριθ. 3551/88 (10)· ότι αυτά τα δασμολογικά πλεονεκτήματα εφαρμόζονται μόνο για τις εισαγωγές για τις οποίες έχουν τηρηθεί ορισμένοι όροι ως προς τις τιμές·

ότι πρέπει να εξασφαλισθούν, ιδίως, η ίση και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η χωρίς διακοπή εφαρμογή των συντελεστών που προβλέπονται για τις ποσοστώσεις αυτές,σε όλες τις εισαγωγές των εν λόγω προϊόντων σε όλα τα κράτη μέλη και μέχρι την εξάντλησή των ποσοστώσεων· ότι, στην παρούσα περίπτωση, θα πρέπει να μην προβλεφθεί κατανομή μεταξύ των κρατών μελών, με την επιφύλαξη ανάληψης από την αντίστοιχη ποσόστωση των ποσοτήτων που αντιστοιχούν στις ανάγκες τους· υπό τους όρους και σύμφωνα με τη διαδικασία που προβλέπεται στο άρθρο 3· ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής, η οποία πρέπει, ιδίως, να μπορεί να παρακολουθεί το βαθμό εξάντλησης των ποσοστώσεων και να ενημερώνει σχετικά τα κράτη μέλη·

ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, κάθε ενέργεια σχετική με τη διαχείριση των αναλήψεων αυτής της οικονομικής ένωσης μπορεί να διεξάγεται από ένα από τα μέλη της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά τη διάρκεια της περιόδου από 1ης Νοεμβρίου 1989 31 Οκτωβρίου 1990, οι δασμοί που εφαρμόζονται κατά την εισαγωγή στην Κοινότητα των προϊόντων που περιγράφονται κατωτέρω, καταγωγής Μαρόκου, Ιορδανίας, Ισραήλ και Κύπρου, αναστέλλονται στα επίπεδα και μέσα στα όρια των ακόλουθων δασμολογικών ποσοστώσεων:

1.2.3.4.5.6 // // // // // // // Αύξων

αριθμός // Κωδικός ΣΟ // Περιγραφή εμπορευμάτων

// Καταγωγή // Μέγεθος της

ποσόστωσης

(σε τόνους) // Ποσοστωτικός δασμός

(σε %)

// // // // // // // // // // // // // 09.1114 // 0603 10 51

0603 10 53

0603 10 55

0603 10 61 // Άνθη και μπουμπούκια ανθέων, κομμένα, για ανθοδέσμες ή διακοσμήσεις, νωπά // Μαρόκο

Ιορδανία // 300

50 // - Από 1ης Νοεμβρίου έως 31 Δεκεμβρίου 1989: 8,5 // 09.1152 // 0603 10 65

0603 10 69

0603 10 11

0603 10 13 // - Από 1ης Νοεμβρίου έως 31 Μαΐου

- Από 1ης Ιουνίου έως 31 Οκτωβρίου // Ισραήλ // 17 000 // - Από 1ης Ιανουαρίου έως 31 Μαΐου 1990: 6,3 % // 09.1306 // 0603 10 15

0603 10 21

0603 10 25

0603 10 29 // // // // - Από 1ης Ιουνίου έως 31 Οκτωβρίου 1990: 9 // 09.1420 // // // Κύπρος // 57,5 // - Από 1ης Νοεμβρίου έως 31 Δεκεμβρίου 1989: 13,9 // // // // // // - Από 1ης Ιανουαρίου έως 31 Μαΐου 1990: 12,4 // // // // // // - Από 1ης Ιουνίου έως 31 Οκτωβρίου 1990: 17,5 // // // // // //

Μέσα στα όρια αυτών των δασμολογικών ποσοστώσεων, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύμφωνα με τους κανονισμούς (ΕΟΚ) αριθ. 3189/88, (ΕΟΚ) αριθ. 2573/87 και (ΕΟΚ) αριθ. 4162/87 όσον αφορά τις ποσοστώσεις για το Μαρόκο, την Ιορδανία και το Ισραήλ και τις σχετικές διατάξεις του πρωτοκόλλου της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας συνεπεία της προσχώρησης της Ισπανίας και της Πορτογαλίας, όσον αφορά την ποσόστωση για την Κύπρο.

2. Η χορήγηση ευεργετήματος των δασμολογικών ποσοστώσεων που αναφέρονται στην παράγραφο 1 μπορεί να διακοπεί για τα τριαντάφυλλα με μεγάλο και μικρό άνθος και τα μονοανθή και πολυανθή γαρίφαλα, εάν διαπιστωθεί σε κοινοτικό επίπεδο ότι δεν έχουν τηρηθεί οι όροι ως προς τις τιμές που καθορίζει ο κανονισμός (ΕΟΚ) αριθ. 4088/87.

Σε τέτοιες περιπτώσεις, η Επιτροπή επαναφέρει, με την έκδοση κανονισμών, την είσπραξη των δασμών του κοινού δασμολογίου για τα εν λόγω προϊόντα και, ενδεχομένως, επαναφέρει σε εφαρμογή τον παρόντα κανονισμό στις ημερομηνίες και τα προϊόντα και τις περιόδους που αναφέρονται στους εν λόγω κανονισμούς.

Ωστόσο οι ποσότητες των εν λόγω προϊόντων που έχουν αποτελέσει αντικείμενο μιας τέτοιας επαναφοράς δασμών και εισάγονται στην Κοινότητα κατά την περίοδο κατά την οποία ισχύει ακόμη η εν λόγω επαναφορά πρέπει να εξαιρούνται από τις ποσότητες που αποτελούν αντικείμενο αναλήψεων από τον όγκο της συγκεκριμένης δασμολογικής ποσόστωσης.

Άρθρο 2

Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 και δύναται να λαμβάνει κάθε χρήσιμο διοικητικό μέτρο προκειμένου να εξασφαλιστεί μια αποτελεσματική διαχείριση.

Άρθρο 3

Εάν ένας εισαγωγέας προσκομίσει σ' ένα κράτος μέλος διασάφηση θέσης σε ελεύθερη κυκλοφορία στην οποία περιλαμβάνεται αίτηση χορήγησης ευεργετήματος του προτιμησιακού καθεστώτος για ένα προϊόν που αναφέρεται στον παρόντα κανονισμό και εάν αυτή η διασάφηση γίνεται δεκτή από τις τελωνειακές αρχές, το συγκεκριμένο κράτος μέλος προβαίνει, με κοινοποίηση στην Επιτροπή, στην ανάληψη από το ποσό της αντίστοιχης ποσόστωσης ανάλογης των αναγκών τους.

Οι αιτήσεις για ανάληψη με την ένδειξη της ημερομηνίας αποδοχής των εν λόγω διασαφήσεων πρέπει να διαβιβάζονται, χωρίς καθυστέρηση, στην Επιτροπή.

Οι αναλήψεις χορηγούνται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του συγκεκριμένου κράτους μέλους, στο μέτρο που το διαθέσιμο υπόλοιπο το επιτρέπει.

Εάν ένα κράτος μέλος δεν χρησιμοποιήσει τις αναληφθείσες ποσότητες, τις επιστρέφει, μόλις αυτό είναι δυνατό, στο ποσό της αντίστοιχης ποσόστωσης.

Εάν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η χορήγηση γίνεται κατ' αναλογία των αιτήσεων. Η Επιτροπή ενημερώνει τα κράτη μέλη σχετικά με τις πραγματοποιηθείσες αναλήψεις.

Άρθρο 4

Τα κράτη μέλη εξασφαλίζουν στους εισαγωγείς των εν λόγω προϊόντων την επί ίσοις όροις και συνεχή πρόσβαση στις ποσοστώσεις, εφόσον το επιτρέπει το υπόλοιπο της αντίστοιχης ποσόστωσης.

Άρθρο 5

Τα κράτη μέλη και η Επιτροπή συνεργάζονται στενά για την τήρηση του παρόντος κανονισμού.

Άρθρο 6

Ο παρών κανονισμός αρχίζει να ισχύει την 1η Νοεμβρίου 1989.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουλίου 1989.

Για το Συμβούλιο

Ο Πρόεδρος

M. CHARASSE

(1) ΕΕ αριθ. L 224 της 13. 8. 1988, σ. 18.

(2) ΕΕ αριθ. L 297 της 21. 10. 1987, σ. 19.

(3) ΕΕ αριθ. L 327 της 30. 11. 1988, σ. 36.

(4) ΕΕ αριθ. L 393 της 31. 12. 1987, σ. 2.

(5) ΕΕ αριθ. L 287 της 20. 10. 1988, σ. 1.

(6) ΕΕ αριθ. L 250 της 1. 9. 1987, σ. 1.

(7) ΕΕ αριθ. L 396 της 31. 12. 1987, σ. 1.

(8) ΕΕ αριθ. L 393 της 31. 12. 1987, σ. 37.

(9) ΕΕ αριθ. L 382 της 31. 12. 1987, σ. 22.

(10) ΕΕ αριθ. L 311 της 17. 11. 1988, σ. 1.